MUNICIPIUL SATU MARE

CABINET VICEPRIMAR

Nr. 18400/20.03.2023

Tămășan-Ilieș Cristina-Marina, Viceprimar al Municipiului Satu Mare,

 În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ,cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, darea în folosință gratuită a unor imobile situate în municipiul Satu Mare, către Asociația Nevăzătorilor din România - Filiala județeană Satu Mare ”, în susținerea căruia formulez prezentul,

**REFERAT DE APROBARE**

 Prin adresa depusă de către Asociația Nevăzătorilor din România cu nr. 22 din 23.02.2023, înregistrată la Primăria municipiului Satu Mare sub nr.12452/23.02.2023 se solicită acordarea dreptului de folosință gratuită asupra imobilului situat în municipiul Satu Mare, str. Mihai Viteazu nr.19, precum și a 2 apartamente situate în municipiul Satu Mare.

 Asupra imobilului situat pe str. Mihai Viteazu nr. 19, Asociația Nevăzătorilor din România -Filiala Județeană Satu Mare a deținut un drept de folosință gratuită, conform HCL nr.20/25.01.2018, însă acesta și-a încetat efectele.

 Asociația mai sus amintită, desfășoară activități de asistență și sprijin a persoanelor cu deficientă de vedere din municipiul și județul Satu Mare, precum și activități socio-culturale, în acest sens având nevoie de un spațiu adecvat pentru sediul asociației și cazarea tehnicienilor.

 Având în vedere faptul că Asociația Nevăzătorilor din România este persoană juridică de drept privat, fără scop patrimonial, recunoscută ca fiind de utilitate publică conform H.G. nr. 1033/03.09.2008, se impune darea în folosință a imobilului situat în municipiul Satu Mare, str. Mihai Viteazu nr.19 cu destinația de sediu, precum și a două spații în vederea cazării tehnicienilor, conform Anexei nr.1 care face parte integrantă din prezentul proiect de hotărâre, pe o perioadă de 5 (cinci) ani.

 Proiectul de hotărâre propus spre dezbaterea și aprobarea consiliului local se încadrează prevederilor art. 87 alin. (5) coroborat cu art. 108 lit. d), 349 și următoarele din Codul administrativ, aprobat prin OUG nr. 57/2019, cu modificările şi completările ulterioare,

 Urmare a celor menționate mai sus, raportat și la domeniul de competență a consiliului local care potrivit Codului administrativ hotărăște darea în folosință gratuită a bunurilor proprietatea privată a municipiului, propun spre analiza şi aprobarea Consiliului Local prezentul proiect de hotărâre.

 **Iniţiator proiect**

 **Viceprimar,**

 **Tămășan-Ilieș Cristina-Marina**x

MD/2 ex